rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। উল্লেখযোগ্যতা প্রতিষ্ঠিত। ~ মহীন (আলাপ) ১৮:৫২, ৪ মে ২০১৭ (ইউটিসি) সুবোধ মুখার্জী   – (অপসারণের প্রস্তাবনা দেখুনলগ দেখুন) () তেমন কোন তথ্য নেই। উল্লেখযোগ্যতা যাচাইয়ের জন্যও কোন তথ্যসূত্র ব্যবহৃত হয়নি। ইকবাল হোসেন (আলাপ) ১৪:৫০, ৩০ এপ্রিল ২০১৭ (ইউটিসি)   আমি এই নিবন্ধে তথ্যসূত্র যোগ করে দিয়েছি। Pinakpani তথ্যসূত্র যোগ করেছেন। Che12Guevara (আলাপ) ১৭:০৪, ৩০ এপ্রিল ২০১৭ (ইউটিসি)  , সূত্র যোগ করা হয়েছে। -মেরাজ (আলাপ) ১৬:০৩, ৩০ এপ্রিল ২০১৭ (ইউটিসি)  *  — ফেরদৌস • ১৪:০৪, ৪ মে ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সুবর্ণরেখা মহাবিদ্যালয়, যা গোপীবল্লভপুর কলেজ নামেও পরিচিত, একটি স্নাতক, সহশিক্ষা কলেজ যা পশ্চিমবঙ্গের  ঝাড়গ্রাম জেলার গোপীবল্লভপুরে অবস্থিত।   এটি ১৯৮৮ সালে প্রতিষ্ঠিত হয়।Colleges in West Bengal, University Grants Commission এই কলেজটি বিদ্যাসাগর বিশ্ববিদ্যালয়ের অধিভুক্ত।    বিভাগসমূহ    কলা    বাংলা  ইংরেজি  ভূগোল  ইতিহাস  সংস্কৃত  সাঁওতালি   বিজ্ঞান    ভূগোল  নৃতত্ত্ব   বাণিজ্য    হিসাববিজ্ঞান   স্বীকৃতি  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। Colleges in West Bengal, University Grants Commission   এছাড়াও দেখুন    তথ্যসূত্র    বহিঃসংযোগ   http://www.srmv.ac.in/  বিষয়শ্রেণী:১৯৮৮-এ পশ্চিমবঙ্গে প্রতিষ্ঠিত বিষয়শ্রেণী:১৯৮৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিদ্যাসাগর বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:উইকিউপাত্তে স্থানাঙ্ক আছে
হিরো মোটোকর্প লিমিটেড, যার প্রাক্তন নাম হিরো হোন্ডা, একটি ভারতীয় মোটরসাইকেল ও স্কুটার নির্মাতা প্রতিষ্ঠান, যার সদর দফতর ভারতের রাজধানী নয়া দিল্লিতে অবস্থিত। প্রতিষ্ঠানটি ভারতের এবং সমগ্র বিশ্বের বৃহত্তম দুই-চাকার মোটরযান নির্মাতা। হিরো মোটরসাইকেলগুলি জ্বালানি সাশ্রয়ী ও কমদামী হওয়ায় ১৯৮০-র দশকে ভারতে ব্যাপক জনপ্রিয়তা অর্জন করে। বর্তমানে ভারতে দুই-চাকার মোটরযানের বাজারের প্রায় ৩৬% হিরোর ভাগে পড়েছে। ২০১৩ সালে কোম্পানিটির বাজার পুঁজিভবনের পরিমাণ ছিল ৪৫০ কোটি মার্কিন ডলার।  ১৯৮৪ সালে ভারতের সাইকেল নির্মাতা প্রতিষ্ঠান হিরো সাইকেলস (মুনজাল পরিবারের প্রতিষ্ঠান) এবং জাপানের হোন্ডা প্রতিষ্ঠানের মধ্যে যৌথ কারবার হিসেবে হিরো হোন্ডার যাত্রা শুরু হয়। ২০১০ সালে হোন্ডা যৌথ ব্যবসা থেকে সরে দাঁড়ায় এবং সম্পূর্ণ নিজস্ব মালিকানাধীন হোন্ডা মোটরসাইকেল অ্যান্ড স্কুটার ইন্ডিয়া প্রতিষ্ঠানে মনোনিবেশ করে। হিরো গ্রুপ হোন্ডার দখলের শেয়ারগুলি কিনে নেয়।  তথ্যসূত্র  আরও দেখুন  বাজাজ অটো লিমিটেড  টিভিএস মোটর কোম্পানি  হোন্ডা মোটরসাইকেল অ্যান্ড স্কুটার ইন্ডিয়া  বিষয়শ্রেণী:ভারতীয় মার্কা বিষয়শ্রেণী:ভারতের মোটরসাইকেল প্রস্তুতকারক বিষয়শ্রেণী:১৯৮৪-এ প্রতিষ্ঠিত ভারতীয় কোম্পানি বিষয়শ্রেণী:নয়াদিল্লি ভিত্তিক কোম্পানি বিষয়শ্রেণী:দিল্লি ভিত্তিক প্রস্তুতকারক কোম্পানি বিষয়শ্রেণী:নিফটি ৫০ বিষয়শ্রেণী:ভারতের বৈদ্যুতিক যানবাহন প্রস্তুতকারক বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:ভারতে সদর দফতর বহুজাতিক কোম্পানি
অযোধ্যা বা অবধ (, ) উত্তর ভারতের একটি ঐতিহাসিক অঞ্চল, যা বর্তমানে উত্তরপ্রদেশ রাজ্যের অন্তর্গত। এটি হিন্দু, বৌদ্ধ ও জৈন গ্রন্থে কোসল বলে উল্লেখিত।  মুঘল সাম্রাজ্য-সহ ভারতের সমস্ত প্রধান ইসলামি রাজ্যের একটি প্রদেশ ছিল। মুঘল সাম্রাজ্যের পতন ও নবাবের আমলে অযোধ্যা উত্তর ভারতের সাহিত্য, শিল্প, ধর্ম ও স্থাপত্যের কেন্দ্র হয়ে উঠেছিল। ১৭২০ থেকে ১৮৫৬ সাল পর্যন্ত অযোধ্যায় নবাবদের শাসন ছিল, আর তাদের রাজধানী প্রথমে অযোধ্যা ও ফৈজাবাদ হলেও পরে এর রাজধানী লখনউ হয়েছিল, যা বর্তমান উত্তরপ্রদেশের রাজধানী। ১৮৫৬ সালে ব্রিটিশ অযোধ্যা জয় করেছিল, যা ভারতীয়দের ক্রোধে লিপ্ত করেছিল। এটা ১৮৫৭ সালের সিপাহি বিদ্রোহের অন্যতম কারণ ছিল।  অযোধ্যা অঞ্চল গঙ্গা-যমুনা সংস্কৃতির কেন্দ্রস্থল হিসাবে বিবেচিত।   তথ্যসূত্র    আরও পড়ুন      বহিঃসংযোগ   WorldStatesmen – India – Princely States A-J  বিষয়শ্রেণী:উত্তরপ্রদেশের ইতিহাস বিষয়শ্রেণী:উত্তরপ্রদেশের অঞ্চল বিষয়শ্রেণী:ভারতের প্রস্তাবিত রাজ্য ও অঞ্চল
কোহেরেন্স (এছাড়াও কোহিরেন্স) হল একটি আমেরিকান পরাবাস্তব বিজ্ঞান কল্পকাহিনী ভিত্তিক মনস্তাত্ত্বিক থ্রিলার চলচ্চিত্র যা জেমস ওয়ার্ড বার্কিট দ্বারা পরিচালিত হয়।  ১৯ সেপ্টেম্বর, ২০১৩-এ অস্টিন ফ্যান্টাস্টিক ফেস্টে চলচ্চিত্রটির বিশ্ব আত্মপ্রকাশ হয়েছিল এবং এমিলি ফক্সলার এই চলচ্চিত্রে এমন একজন মহিলার চরিত্রে অভিনয় করেছেন যাকে একটি ধূমকেতুর কাছাকাছি চলে যাওয়ার পরে অদ্ভুত সব ঘটনার মোকাবেলা করতে হয়৷   তথ্যসূত্র   বিষয়শ্রেণী:২০১৩-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
ভিলওয়ারা () ভারতের রাজস্থান রাজ্যের মেওয়ার অঞ্চলের ভিলওয়াড়া জেলার সদর দপ্তর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪২১ মিটার (১৩৮১ ফুট)।  শহরটি উত্তরে আজমীর এবং দক্ষিণে চিতরগড় ও উদয়পুর জেলার মধ্যে অবস্থিত।   জনসংখ্যার উপাত্ত  ভারতের ২০১১ সালের আদমশুমারি অনুসারে ভিলওয়ারা পৌর এলাকায় ৩৫৯,৪৮৩ জন বাসিন্দা ছিল। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে ভিলওয়ারা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।  ভিলওয়ারা শহরে স্বাক্ষরের সংখ্যা ২৫৭,০৩০ (৮২.২০%), যার মধ্যে পুরুষ ১৪৫,৪৮৩ (৮৯.৫৭%) আর মহিলা ১১১,৫৪৭ (৭৪.২৫%)।  এখানে লিঙ্গানুপাত হল প্রতি ১০০০ পুরুষের জন্য ৯২২ জন মহিলা।  ২০১১ সালের আদমশুমারি অনুযায়ী এখানে প্রথম ভাষা হিসেবে জনসংখ্যার ৫২.৫৮% হিন্দি,  ২১.৩৭% মেওয়ারি, ১৮.১৩% রাজস্থানি, ২.৯৯% মারওয়ারি, ২.১৪% উর্দু এবং ১.৩৯% সিন্ধি কে বেছে নিয়েছে।   তথ্যসূত্র   বিষয়শ্রেণী:রাজস্থানের শহর ও নগর
অসম গণ পরিষদ বা অগপ ভারতের অসম রাজ্যের একটি আঞ্চলিক দল। ১৯৮৫ সালে ঐতিহাসিক অসম শান্তিচুক্তির পর প্রফুল্ল কুমার মহন্ত দেশের কনিষ্ঠতম মুখ্যমন্ত্রী নির্বাচিত হলে অগপ প্রতিষ্ঠিত হয়। ১৯৮৫-১৯৮৯ ও ১৯৯৬-২০০১ সময়কালের মধ্যে দুইবার অগপ অসমে সরকার গঠন করে।  ২০০৫ সালে প্রাক্তন মুখ্যমন্ত্রী প্রফুল্ল কুমার মহন্ত দলত্যাগ করে অসম গণ পরিষদ (প্রগতিশীল) নামক নতুন দল গঠন করলে অগপ ভেঙে যায়। কিন্তু ২০০৮ সালের ১৪ অক্টোবর গোলাঘাটে দুই দলের পুনর্মিলন ঘটে।  লোকসভায় অগপের কোন আসন না থাকলেও রাজ্যসভায় অগপ-র সদস্য সংখ্যা এক।  বর্তমানে এই দলটি উত্তর-পূর্ব আঞ্চলিক রাজনৈতিক জোটের অন্তর্গত, যা জাতীয় গণতান্ত্রিক জোট-কে সমর্থন করা উত্তর-পূর্ব ভারতের বিভিন্ন দল নিয়ে গঠিত৷ আগত বিধানসভার নির্বাচনে এটি বিজেপি-র সাথে জোট গঠন করবে।   ইতিহাস  বাংলাদেশ থেকে অবৈধ বিদেশীদের আসামে আসা থেকে আটকাতে সদৌ অসম ছাত্র সন্থা পরিচালিত ছয় বছর ব্যাপী আসাম চুক্তির ফলস্বরূপ অগপ বা আসাম গণ পরিষদ রাজনৈতিক দলটি গঠিত হয়৷ বহুবছর ধরে আসামের অসমীয়া নাগরিকরা বাংলাদেশ থেকে আসামে আসা অবৈধ ও অযাচিত অনুপ্রবেশকারীদের ক্রমাগত আগমনে আসামের জনতাত্ত্বিক, সামাজিক ও রাজনৈতিক মানচিত্র পরিবর্তন হবে বলে আশঙ্কা করেন৷  ১৯৭৯ খ্রিষ্টাব্দে আসু শান্তিপূর্ণভাবে আইন মেনে আসামে আগত বহিরাগতদের বৈধতা বিচার করে অবৈধদের নির্বাচনী তালিকা থেকে বাতিল করার দাবীতে একটি গণতান্ত্রিক আন্দোলন করেন৷ আন্দোলনটি বেশ কিছুবছর ধরে চললেও ১৯৮৩ খ্রিষ্টাব্দের নির্বাচনটি সুষ্ঠুভাবে চুক্তিবদ্ধভাবে এবং আইনসম্মতভাবে সম্পন্ন হয়৷  আসুর নেতৃৃত্বে আসামের আঞ্চলিক পরিষদগুলি, যেমন- অসম সাহিত্য সভা, অসম জাতীয়তাবাদী দল, পূর্বাঞ্চলীয় লোক পরিষদ, সদৌ আসাম কর্মচারী পরিষদ, অসম জাতীয়তাবাদী যুব-ছাত্র পরিষদ, অসম যুবক সমাজ, সদৌ আসাম কেন্দ্রীয় ও অর্ধকেন্দ্রীয় কর্মচারী পরিষদ প্রভৃতি থেকে প্রতিনিধিরা একত্র হয়ে সদৌ আসাম গণ সংগ্রাম পরিষদ গঠন করে৷  নতুন দিল্লিতে এবাধিকবার কেন্দ্র-রাজ্য আলোচনা হয় এবং অবশেষে ১৫ই আগস্ট ১৯৮৫ খ্রিষ্টাব্দে প্রধানমন্ত্রী রাজীব গান্ধীকে সাক্ষী রেখে আসু এবং কেন্দ্রীয় সরকারের মধ্যে অসম চুক্তি সাক্ষরিত হয়৷ ভারতীয় স্বাধীনতা আন্দোলনের পর সংঘটিত বৃৃহত্তম শান্তিপূর্ণ আন্দোলন হিসাবে আসাম আন্দোলনের নাম উল্লেখ করা যেতে পারে৷ কিন্তু এরই মধ্যে আসামে ঘটে যাওয়া নেলি হত্যাযজ্ঞটি ভারতে অতি বর্বরোচিত ঘটনাগুলির মধ্যে একটি৷   তথ্যসূত্র    বহিঃসংযোগ   Party website    বিষয়শ্রেণী:আসামের রাজনৈতিক দল বিষয়শ্রেণী:ভারতের রাজনৈতিক দল বিষয়শ্রেণী:আঞ্চলিকতাবাদী রাজনৈতিক দল বিষয়শ্রেণী:বোড়ো জাতীয়তাবাদ বিষয়শ্রেণী:১৯৮৫-এ আসামে প্রতিষ্ঠিত বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:ভারতের আঞ্চলিকতাবাদী দল বিষয়শ্রেণী:১৯৮৫-এ প্রতিষ্ঠিত রাজনৈতিক দল
মাইকেল মধুসূদন দত্ত রচিত ‘বঙ্গভাষা’ কবিতাটি ‘চতুর্দশপদী-কবিতাবলী’ গ্রন্থ থেকে গৃহীত হয়েছে। ফ্রান্সের ভার্সাই নগরে অবস্থানকালে ১৮৬৫ খ্রিষ্টাব্দে তিনি সনেট রচনায় ব্রতী হন, এই রচনাসমূহ ‘চতুর্দশপদী-কবিতাবলী’ গ্রন্থে সংকলিত হয়ে ১৮৬৬ খ্রিষ্টাব্দে প্রকাশিত হয়। তবে আলােচ্য কবিতাটি প্রথমে ১৮৬০ খ্রিষ্টাব্দের সেপ্টম্বর-অক্টোবর মাসে কবিমাতৃভাষা’ নামে লিখিত হয়েছিল, এটি পুণর্লিখিত হয়ে বঙ্গভাষা’ নামে উক্ত গ্রন্থভুক্ত হয়।    কবিতা  বঙ্গভাষা   কবি : মাইকেল মধুসূদন দত্ত  হে বঙ্গ, ভাণ্ডারে তব বিবিধ রতন;  তা সবে, (অবোধ আমি!) অবহেলা করি, পর-ধন-লোভে মত্ত, করিনু ভ্রমণ পরদেশে, ভিক্ষাবৃত্তি কুক্ষণে আচরি। কাটাইনু বহু দিন সুখ পরিহরি। অনিদ্রায়, নিরাহারে সঁপি কায়, মনঃ মজিনু বিফল তপে অবরেণ্যে বরি; - কেলিনু শৈবালে; ভুলি কমল-কানন!  স্বপ্নে তব কুললক্ষ্মী কয়ে দিলা পরে - "ওরে বাছা, মাতৃকোষে রতনের রাজি, এ ভিখারী-দশা তবে কেন তোর আজি? যা ফিরি, অজ্ঞান তুই, যা রে ফিরি ঘরে!" পালিলাম আজ্ঞা সুখে; পাইলাম কালে মাতৃভাষা-রূপ খনি, পূর্ণ মণিজালে।   সূত্র  http://bibidho.com/question/123/  বিষয়শ্রেণী:বাংলা কাব্য বিষয়শ্রেণী:মাইকেল মধুসূদন দত্ত
মক্কা শরিফাত () বা মক্কা আমিরাত ছিল মক্কার শরিফ কর্তৃক শাসিত একটি রাষ্ট্র। রাষ্ট্র হলেও এর সার্বভৌমত্ব ছিল না। এটি ৯৮৬ থেকে ১৯২৫ পর্যন্ত স্থায়ী ছিল। ১২০১ সাল থেকে কাতাদা ইবনে ইদরিস আল আলাউয়ি আল হাসানির বংশধররা ধারাবাহিকভাবে ১৯২৫ সাল পর্যন্ত শাসন করেন।  আরও দেখুন  মক্কার শরিফ  উসমানীয় আরব  তথ্যসূত্র     বহিঃসংযোগ  Kingdoms of the Arabs - The Hashemites  বিষয়শ্রেণী:হেজাজ বিষয়শ্রেণী:সৌদি আরবের ইতিহাস বিষয়শ্রেণী:ইখশিদি রাজবংশ বিষয়শ্রেণী:ফাতেমীয় খিলাফত বিষয়শ্রেণী:সুলায়হি রাজবংশ বিষয়শ্রেণী:মামলুক সুলতান (কায়রো) বিষয়শ্রেণী:হেজাজের ইতিহাস
মাকসুদা আক্তার একজন বাংলাদেশী পেশাগত নারী শরীরচর্চাবিদ।  ২০১৯ সালে জাতীয় শরীর গঠন প্রতিযোগিতায় প্রথম রানার আপ হন ও ২০২১ সালে জাতীয় শরীর গঠন প্রতিযোগিতায় প্রথম হন।  এছাড়া তিনি ভারতের মুম্বাইয়ে আইএইচএফ অলিম্পিয়া প্রতিযোগিতায় পদক জয় লাভ করেছিলেন।  এই আসরে প্রাথমিক বাছাই থেকে সেরা আটে থাকা মাকসুদা তৃতীয় রানার্সআপ হয়েছেন। দুবাই মাসল শো-তে অংশ নিয়ে তিনি সেখানে পদক জয়লাভ করেন।  বাংলাদেশ নৌবাহিনী স্কুল এন্ড কলেজ থেকে উচ্চমাধ্যমিক পরীক্ষায় অংশগ্রহণ করেন মাকসুদা। এরপর টেক্সটাইল ডিজাইনে পোস্ট গ্র্যাজুয়েশন করতে ২০১৭ সালে ভারতের পাঞ্জাব যান। সেখানে পড়াশোনার পাশাপাশি নিয়মিত জিম করতেন নারী এই শরীরচর্চাবিদ।   বর্তমানে তিনি জিম প্রশিক্ষক হয়ে কাজ করেন। https://www.dailyjagaran.com/m/sports/news/58234  পুরস্কার  স্বর্ণপদক, জাতীয় শরীর গঠন প্রতিযোগিতা, ২০২১  রৌপ্যপদক, জাতীয় শরীর গঠন প্রতিযোগিতা, ২০১৯  বর্ষসেরা বডি বিল্ডার, বিএসপিএ   তৃতীয় রানার্সআপ, আইএইচএফএফ অলিম্পিয়া অ্যামেচার বডিবিল্ডিং, মুম্বাই, ভারত   শিরোপা, বঙ্গবন্ধু বাংলাদেশ গেমসের নারী ইভেন্ট (উন্মুক্ত শ্রেণি)   তথ্যসূত্র   বিষয়শ্রেণী:শরীর গঠন বিষয়শ্রেণী:শরীর পরিমার্জন বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি
নিত্যসংসারী () হল হিন্দু দর্শনের একটি ধারণা, যেটি এমন একজন ব্যক্তিকে উল্লেখ করে যিনি বিশ্বাস করেন যে তাদের আত্মা সংসার নামক পুনর্জন্মের চক্রে আবদ্ধ। নিত্যসংসারীর অস্তিত্ব পর্যায়ক্রমিক সৃষ্টি এবং মহাবিশ্বের বিলুপ্তির ধারণাকে বিশ্বাসযোগ্যতা দিতে ব্যবহৃত হয়। দর্শন বেদান্ত মধ্বাচার্য আত্মাকে তিনটি শ্রেণীতে বিভক্ত করেছেন: প্রথম শ্রেণীর আত্মা যারা মোক্ষের জন্য যোগ্য (মুক্তিযোগ), দ্বিতীয় শ্রেণীর আত্মা যারা সংসার বা পুনর্জন্মের চক্রে আবদ্ধ (নিত্যসংসারী), তৃতীয় শ্রেণীর আত্মা যাদেরকে অবশেষে শাশ্বত নরক অন্ধতামিস্র (তমোযোগ) এর জন্য নিন্দা করা হয়।Tapasyananda, Swami. Bhakti Schools of Vedanta pg. 177. বিশিষ্টাদ্বৈত বিশিষ্টাদ্বৈত দর্শনে, নিত্যসংসারী এমন একজন ব্যক্তি যাকে সর্বদা তাদের কর্মের সাথে আবদ্ধ বলে বর্ণনা করা হয়েছে।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:দ্বৈত বেদান্ত বিষয়শ্রেণী:সংস্কৃত শব্দ ও বাক্যাংশ
শ্যামাপ্রসাদ কলেজ হল ভারতের পশ্চিমবঙ্গ রাজ্যের কলকাতা শহরের একটি প্রাক-স্নাতক কলেজ। ১৯৪৫ খ্রিস্টাব্দে শ্যামাপ্রসাদ মুখোপাধ্যায় এই কলেজ প্রতিষ্ঠা করেন। দ্বিতীয় বিশ্বযুদ্ধের অব্যবহিত পর এই কলেজ প্রতিষ্ঠিত হয়। প্রথমে এই কলেজের নাম ছিল আশুতোষ কলেজ অফ কমার্স (সান্ধ্য বিভাগ)। ১৯৫৮ খ্রিস্টাব্দে আশুতোষ কলেজ থেকে আলাদা হয়ে নিজস্ব পরিচালন পদ্ধতিতে আসে এবং কলকাতা বিশ্ববিদ্যালয় দ্বারা অনুমোদিত হয়। পরবর্তীকালে বিশ্ববিদ্যালয় মঞ্জুরি কমিশনের তালিকাভুক্ত হয় এই কলেজ এবং শ্যামাপ্রসাদ মুখোপাধ্যায়ের অকালমৃত্যুর পর এর পুনর্নামকরণ হয় 'শ্যামাপ্রসাদ কলেজ'।   ভবন চত্বর  কলেজটির প্রধান বাড়িটার বয়স প্রায় শতক ছুঁই ছুঁই এবং এই বাড়িতে আরো দুটো কলেজ অনুষ্ঠিত হোত। এই ভবনে শ্যামাপ্রসাদ কলেজ চলে বিকেল ৫টা থেকে। অতীতে কলেজ ভবনে সকাল ৬:৩০ থেকে সকাল ১১:৩০ পর্যন্ত শুধু ছাত্রীদের জন্যে যোগমায়া দেবী কলেজ এবং সকাল ১০টা থেকে বিকেল ৫টা পর্যন্ত সহশিক্ষামূলক অর্থাৎ ছাত্রছাত্রী একসঙ্গে অশুতোষ কলেজে চালু ছিল।  কলকাতা এবং ভারতের কিছু শহরে স্থান সঙ্কুলানের জন্যে এই চত্বর ভাগাভাগি চালু আছে। পরবর্তীকালে এই ভবনের ঠিক পিছনে রাজেশ্বর দাশগুপ্ত রোডে ১৯৯২ খ্রিস্টাব্দে যোগমায়া দেবী কলেজের নিজস্ব ভবন তৈরি হলে ওই কলেজ নতুন ভবনে স্থানান্তরিত হয় এবং বর্তমানে এই ভবনে দুটো কলেজ চলছে।   নতুন বিজ্ঞান ভবন  ১৯৯৮ খ্রিস্টাব্দে শ্যামাপ্রসাদ কলেজের নতুন বর্ধিতাংশ ভবনে ৫বি, রাজেশ্বর দাশগুপ্ত রোড, কলকাতা-৭০০০২৬ ঠিকানায় বিজ্ঞান বিভাগ চালু হয়। বিজ্ঞান বিভগের পঠন-পাঠন দিনের বেলা চলে। সেখানে বিজ্ঞানের প্রাক-স্নাতক বিভাগে কম্পিউটার বিজ্ঞান, কম্পিউটার প্রয়োগ, ভূবিজ্ঞান বিষয়গুলোতে সাম্মানিক পাঠক্রম চালু হয়েছে।   বিভাগসমূহ    বিজ্ঞান    পদার্থবিদ্যা   গণিত   কম্পিউটার বিজ্ঞান   ইলেক্ট্রনিক্স   অর্থনীতি   ভূবিজ্ঞান   কম্পিউটার অ্যাপ্লিকেশন (মেজর)   পরিবেশ বিজ্ঞান   কলাবিদ্যা ও বাণিজ্য    বাংলা   ইংরেজি   সংস্কৃত   হিন্দি   ফরাসি   ইতিহাস   রাষ্ট্রবিজ্ঞান   দর্শন   শিক্ষা   হিসাব ও অর্থনীতী   বিপণন   বিশিষ্ট প্রাক্তনী    রঞ্জিত মল্লিক, অভিনেতা   সাহেব চ্যাটার্জি, গায়ক ও অভিনেতা   আরো দেখুন    আশুতোষ কলেজ   যোগমায়া দেবী কলেজ   কলকাতা বিশ্ববিদ্যালয় কর্তৃক অনুমোদিত কলেজগুলির তালিকা   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা   তথ্যসূত্র    বহির্সংযোগসমূহ    শ্যামাপ্রসাদ কলেজ  বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:১৯৪৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:১৯৪৫-এ ভারতে প্রতিষ্ঠিত বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
thumb|right|জারুলের কাণ্ড জারুল (; বৈজ্ঞানিক নাম: Lagerstroemia speciosa) বাংলাদেশের নিম্নভূমির একান্ত অন্তরঙ্গ তরুদের অন্যতম। লেজারস্ট্রমিয়া গণের এই উদ্ভিদ দক্ষিণ এশিয়ার আঞ্চলিক প্রজাতি। এটি মধ্যমাকৃতির পত্রমোচী বৃক্ষ। ম্লানধূসর মসৃণ কাণ্ডবিশিষ্ট জারুল ২০ মিটার পর্যন্ত উঁচু হতে পারে। এর পত্র বৃহৎ, ৬-৮ ইঞ্চি দীর্ঘ, আয়তাকৃতির মসৃণ ও দেখতে গাঢ় সবুজ। এর পাতার পিঠের রঙ ঈষৎ ম্লান। এর পত্রবিন্যাস বিপ্রতীপ। মঞ্জরী অনিয়ত, শাখায়িত, বহুপৌষ্পিক ও প্রান্তিক। জারুলের ফুলের বেগুনি বর্ণ যেমন আকর্ষণীয়, তেমনি শোভন-সুন্দর তার পাঁপড়ির নমনীয় কোমলতা। ছয়টি মুক্ত পাঁপড়িতে গঠিত এর ফুল। যদিও এর রং বেগুনি, তবুও অনেক সময় এর রং সাদার কাছাকাছি এসে পৌঁছায়। এর বৈজ্ঞানিক নাম লেজারস্ট্রমিয়া স্পেসিওজা। নামটির প্রথমাংশ এসেছে সুইডেনের অন্যতম তরু অনুরাগী লেজারস্ট্রমের নাম থেকে। স্পেসিওজা ল্যাটিন শব্দ, অর্থ সুন্দর। জারুলের আদি নিবাস চীন, মালয় ও বাংলা-ভারতের জলাভূমি অঞ্চল।   বর্ণনা  জারুল ভারতীয় উপমহাদেশের নিজস্ব বৃক্ষ। বাংলাদেশ, ভারত ছাড়াও চীন, মালয়েশিয়া প্রভৃতি অঞ্চলে জারুলের সন্ধান মেলেদ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-২৪, । নিম্নাঞ্চলের জলাভূমিতে এটি ভালোভাবে বেড়ে উঠতে পারে, তবে শুকনো এলাকাতেও এদের মানিয়ে নিতে সমস্যা হয় না। মাঝারি আকৃতির এই বৃক্ষটি শাখা-প্রশাখাময়। এর লম্বাটে পাতাগুলো পত্রদণ্ডের বিপরীতে সাজানো থাকে। এই পাতাঝরা বৃক্ষ শীতকালে পত্রশূণ্য অবস্থায় থাকে। বসন্তে নতুন গাঢ় সবুজ পাতা গজায়। গ্রীষ্মে ফোটে অসম্ভব সুন্দর বেগুনি রঙের থোকা থোকা ফুল। জারুল ফুলগুলো থাকে শাখার ডগায়, পাতার ওপরের স্তরে। প্রতিটি ফুলের থাকে ছ'টি করে পাঁপড়ি, মাঝখানে পুংকেশরের সাথে যুক্ত হলুদ পরাগকোষ। গ্রীষ্মের শুরুতেই এর ফুল ফোটে এবং শরৎ পর্যন্ত তা দেখা যায়।  জারুল কাঠ লালচে রঙের, অত্যন্ত শক্ত ও মূল্যবান। ঘরের কড়ি-বরগা, লাঙল, আসবাবপত্র ইত্যাদি বহুবিধ কাজে জারুল কাঠ সুব্যবহৃত। জারুলের ভেষজ গুণও রয়েছে - জ্বর, অনিদ্রা, কাশি ও অজীর্ণতায় জারুল উপকারী।  জারুলের Lagerstroemia indica নামে ছোট একটি প্রজাতি রয়েছে, যা বৃহত্তর সিলেট ও কিশোরগঞ্জে প্রচুর পরিমাণে দেখা যায়।   সাহিত্য-সংস্কৃতি  জীবনানন্দ দাশের কবিতায় জারুলের সরব উপস্থিতি লক্ষণীয়। তিনি লিখেছেন: এই পৃথিবীর এক স্থান আছে - সবচেয়ে সুন্দর করুণসেখানে সবুজ ডাঙ্গা ভরে আছে মধুকুপী ঘাসে অবিরল,সেখানে গাছের নাম: কাঁঠাল, অশ্বত্থ, বট, জারুল, হিজল।কবি আহসান হাবীব এর স্বদেশ কবিতায়এই ছবিটি চেনা।মনের মধ্যে যখন খুশিএই ছবিটি আঁকিএক পাশে তার জারুল গাছেদুটি হলুদ পাখি,   গ্যালারি    তথ্যসূত্র    দ্বিজেন শর্মার শ্যামলী নিসর্গ বইয়ের জারুল অধ্যায়।    বহিঃসংযোগ    Lagerstromea speciosa page of Indiantreepix  বিষয়শ্রেণী:ঔষধি উদ্ভিদ বিষয়শ্রেণী:উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:এশিয়ার ঔষধি উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:মহারাষ্ট্রের প্রতীক
অনুপমা প্রকাশ কুমার (জন্ম ৪ঠা ডিসেম্বর ১৯৭৪, কোয়েম্বাটুর, তামিলনাড়ু ), অধিক পরিচিত অনুপমা কুমার, একজন ভারতীয় চলচ্চিত্র অভিনেত্রী এবং মডেল। প্রায় ৩০০টির অধিক টেলিভিশন বিজ্ঞাপন করার পর তিনি ২০০৪ সালে কিঁউ...! হো গেয়া না চলচ্চিত্রে অভিনয়ের মাধ্যমে হিন্দি চলচ্চিত্রে অভিষেক করেন। এরপর তিনি বিভিন্ন তামিল চলচ্চিত্রে পার্শ্ব চরিত্রে অভিনয় করেন। অভিনয় ও মডেলিংয়ের পাশাপাশি অনুপমা সাংবাদিক, উপস্থাপিকা, ভিজুয়ালাইজার ও টেলিভিশন প্রযোজক হিসেবে কাজ করেছেন। মুপোজহুদ্ধাম উন কর্পনাইগাল চলচ্চিত্রে অভিনয়ের জন্য তিনি পার্শ্ব চরিত্রে সেরা অভিনেতা (নারী) বিভাগে ২০১৩ বিজয় পুরস্কার লাভ করেন।   পেশাজীবন  তামিলনাড়ুতে জন্ম নেওয়া অধিকাংশ সময়েরই জন্য উত্তর ভারতে বসবাস করেছেন। তিনি মুলত তের বছরের অধিক সময় ধরে উপস্থাপিকা, ভিজুয়ালাইজার, সাংবাদিক এবং প্রযোজক হিসাবে কাজ করার মাধ্যমে টেলিভিশনের সাথে যুক্ত ছিলেন। এরপর তিনি শাহরুখ খান ও মোহনলালের মত অভিনেতাদের সাথে প্রায় তিনশটিরও অধিক টেলিভিশন বিজ্ঞাপনে অভিনয়ের মাধ্যে মডেলিং এবং অভিনয়ে যাত্রা শুরু করেন। কাভি আয়ে না জুদাই, মিশন ফাতেহ, শাকা লাকা বুম বুম এবং দ্য ম্যাজিক মেক-আপ বক্সসহ বেশ কিছু হিন্দি ধারাবাহিকে তাকে দেখা যায়।  ঐশ্বর্য রায় অভিনীত কিঁউ...! হো গেয়া না চলচ্চিত্রের খন্ডাংশে অভিনয়ের মাধ্যমে তার ভারতীয় চলচ্চিত্রে অভিষেক ঘটে।   Filmography   Year Film Role Language Notes 2004  Kyun! Ho Gaya Na...    Hindi 2009  Aa Okkadu    Telugu   Pokkisham  Mrs.Lenin  Tamil   2010  Ishqiya  Manju  Hindi    Vamsam  Meenakshi  Tamil   Ayyanar  Mahalakshmi  Tamil     2011  Aadu Puli  Kalaiarasi  Tamil    2012  Muppozhudhum Un Karpanaigal  Meenakshi  Tamil  Winner: Vijay Award for Best Supporting Actress  Mugamoodi  Mrs.Gaurav  Tamil    Thuppakki  Nisha's mother  Tamil     Neerparavai  Benita  Tamil    Neethaane En Ponvasantham Varun's mother  Tamil    Yeto Vellipoyindhi Manasu  Telugu 2013  David  Zainab  Hindi      Gouravam   TamilTelugu    Ponmaalai Pozhudhu  Lakshmi  Tamil   Moodar Koodam  Mandodiri  Tamil   2014  Vallinam   Tamil   Yennamo Yedho  Lakshmi  Tamil    Irumbu Kuthirai  Samyuktha's aunt Tamil   Meagamann  Bharathi  Tamil   Oru Oorla Rendu Raja  Chandrika  Tamil 2015  Maha Maha   Tamil   Indru Netru Naalai Anu's mother Tamil  Valiyavan  Selvi  Tamil   Aarathu Sinam  Santhosh's sister  Tamil 2017  Motta Shiva Ketta Shiva   Tamil   Thiri Jeeva's mother  Tamil   Kootathil Oruthan Janani's mother  Tamil   Goutham Nanda  Telugu   Solo   Malayalam   Solo  Tamil  2018  Eghantham   Tamil   Raja Ranguski Maria / Mary  Tamil  2019  Thirumanam   Tamil    Muni 4: Kanchana 3  Radhamma  Tamil   Vennila Kabaddi Kuzhu 2  Chinnathaayi  Tamil    তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিলনাড়ুর অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তামিলনাড়ুর নারী মডেল বিষয়শ্রেণী:কোয়েম্বাটুরের ব্যক্তি
thumb|আলেপ্পো থেকে আসা কিছু সিরিয়ান বাদকদল সিরিয়ার সঙ্গীত বলতে সিরিয়াতে বসতি স্থাপন করা এখনকার মানুষদের সঙ্গীতের ধরন এবং বৈশিষ্ট্যকে বোঝায়। এটি ক্লাসিক্যাল আরব মিউজিকের প্রসারে সিরিয়া অন্যতম কেন্দ্রবিন্দু ছিল; যেমন, আলেপ্পো শহর মুয়াশশাহ সঙ্গীতের জন্য বিখ্যাত। আন্দালুসিয়ান মুয়াশশাহ কবিতা থেকেই এই সঙ্গীতের উৎপত্তি।   লোক সঙ্গীত  thumb|কায়রোতে তৈরি করা একটি ওউদ সিরিয়ার লোক সঙ্গীত সাধারণত ওউদ বাদ্যযন্ত্র দিয়ে বাজানো হয়। এটি তার যুক্ত বাদ্যযন্ত্র। ইউরোপীয় লুট, বাঁশি ইত্যাদি বাদ্যযন্ত্রের আগেও এই ওউদ বাজানো হতো। নোমাডিক অঞ্চলে, মিযমার এবং রিবাব বাদ্যযন্ত্র বাজিয়ে গাওয়া বেদুঈন সঙ্গীত অনেক জনপ্রিয়।  আধুনিক সিরীয় সঙ্গীত অবশ্য লোক সঙ্গীত থেকে সম্পূর্ণ আলাদা। আধুনিক সঙ্গীতে সাধারণত ইউরোপীয় বাদ্যযন্ত্র বাজানো হয়। এই সঙ্গীতে একজন প্রধান গায়ক থাকেন এবং সমস্বরে গাওয়ার জন্য আরো গায়ক থাকেন। এই ধরনের সঙ্গীত অল্পবয়সীদের মাঝে খুবই জনপ্রিয়। বিশেষ করে ফরিদ আল আত্রাস, ফাহার বালান, সাবাহ ফকিরি, মায়াদা আল হেননায়ে এবং জর্জ ওয়াসসফদের মত শিল্পীরা এই আধুনিক সিরীয় সঙ্গীত বেশি গায়।  মুয়াশশাহ  মুয়াশশাহ সঙ্গীত আরবীয় কবিতার একটি রূপ। এটি এক বা দুটি বাক্য দিয়ে শুরু হয় এবং গানের দ্বিতীয় অংশের সাথে এর মিল থাকে। এই সঙ্গীত আলেপ্পোতেই বেশি জনপ্রিয়।   সিরিয়াক সঙ্গীত  ইসলাম প্রসারের আগে সিরিয়া খ্রিস্টানদের প্রধান অঞ্চল ছিল। সিরীয় সঙ্গীতের সাথে চার্চে গাওয়া সঙ্গীতের যথেষ্ট মিল পাওয়া যায়। বিশেষ করে স্তব সঙ্গীতের জন্ম সিরিয়াতেই। উল্লেখ্য, স্তবসমূহ এমন এক ধরনের সঙ্গীত যা খ্রিস্টানরা চার্চে প্রার্থনার সময় গেয়ে থাকে এবং এই গান পৃথিবীর প্রাচীন সঙ্গীতগুলোর মধ্যে অন্যতম।  এছাড়া সিরিয়ায় বসবাস করা ইহুদিদের একটি আলাদা বৈশিষ্ট্যসূচক ধর্মীয় গান আছে। নিউ ইয়র্ক শহর, মেক্সিকোসহ বিশ্বের নানান প্রান্তে বসবাস করা অনেক সিরীয় ইহুদি এখনো এই গান গায়।   নাচ  ডাবকেহ সিরিয়ার অন্যতম প্রধান একটি নৃত্য। গোল করে বা সারিবদ্ধভাবে এই নৃত্য পরিবেশন করা হয়। একজন প্রধান নৃত্যশিল্পী এই নাচের নেতৃত্ব দেন। দর্শকশ্রোতার দিকে ফিরে ও নৃত্যশিল্পীদের দিকে ফিরে তিনি এই নাচের নেতৃত্ব দেন। এটি সাধারণত বিয়ের অনুষ্ঠান ও অন্যান্য অনুষ্ঠানে পরিবেশন করা হয়। এছাড়া আরাদা নামে আরেক লোকজ নৃত্য আছে যা তরবারি হাতে নিয়ে পরিবেশন করা হয়। বিশেষ করে মহিলারা ওরিয়েন্টাল নৃত্যের অংশ হিসেবে এই নৃত্য পরিবেশন করেন। ওরিয়েন্টাল নৃত্য মধ্যপ্রাচ্যে অতি জনপ্রিয় এক প্রকার নৃত্য।  আরও দেখুন সিরিয়ার সংস্কৃতি আরবিয় সঙ্গীত সিরিয়ান ক্রিস্টান মুয়াশশাহ  তথ্যসূত্র   বাইরের সংযোগ  BBC Radio 3 Audio (60 minutes): Damascus. Accessed November 25, 2010.  BBC Radio 3 Audio (60 minutes): Islamic sufi in Aleppo. Accessed November 25, 2010.  Sephardic Pizmonim Project. Accessed March 10, 2018.  বিষয়শ্রেণী:সঙ্গীত